San Andrés und Providencia

San Andrés y Providencia isch en Inselgruppe in dr Karibik (Archipiélago de San Andrés y Providencia), wo us de Insle San Andrés, Providencia und Santa Catalina bestoht. Politisch bilde die Insle e kolumbianischi Provinz, s Departamento de San Andrés y Providencia. Geografii D Insle lige in der Karibik nume 200 km vor dr Küste vo Nicaragua, aber 800 km vo dr Küste vo Kolumbie ewäg. Zwüsche San Andrés und Providencia het s e Distanz vo 70 km. D Insle San Andrés bestoht us ere Bärgchetti vo Norde gege Süde, wo an dr höchste Stell 55 Meter über em Meeresspiegel misst. D Insle isch hauptsächlig vo Kokosnusspalmwälder prägt. Dr Archipel dehnt sich über 349.800 km² us, d Provinz macht aber nume 44 km² drvo us. Zur Inselgruppe ghöre no d Insle Providencia und Santa Catalina; zur Provinz zehle usserdäm e Hufe vo chliineren Insle (Bolívar, Alburquerque, Cotton Haynes) und Inselgruppen (Grunt, Johny Rose, Easycay, Roncador, Serrana, Seranilla, Quita Sueño, Brothers, Rocky, Crac, Santander). Dr Tourismus und dr Handel si d Hauptwirtschaftszwiig vo de Insle. Landwirtschaft, Vehzucht und Fischfang wärde nume zur Eigeversorgig bedriibe. Bevölkerig Uf de Insle läbe öbbe 70'000 Lüt, wo sich Sanandresanos nenne. Bin ere Flechi vo 44nbsp;km² macht das e Bevölkerigsdichti vo 1'604 Iiwohner pro Quadratkilometer. D Urbanisierig stoht uf 94,2, d Alphabetisierig uf 94,2%. Es het zwei Gmeinde uf de Insle. D Hauptstadt isch San Andrés, e wiiteri Stadt isch Providencia. Dr Pedro Gallardo Forbes isch sit 2008 Gouverneur.